Šilgalių koplyčia

Šilgalių koplyčia – koplyčia, esanti Šilgalių kaime, Šakių rajone, apie 0,5 km į šiaurę nuo Lepšių gyvenvietės. Gali būti pasiekiama nuo kelio  pasukus apie 0,6 km pro Šilgalių ūkinius pastatus.
miniatiūra|left|Koplyčios interjeras
miniatiūra|left|Koplyčia po sutvarkymo, 2014 m.: pakelti apatiniai sienojai

Priklauso Lukšių šv. Juozapo parapijai,Lukšių Šv. Juozapo parapija  yra viena iš lankytinų vietų Lukšių seniūnijoje.Lukšių seniūnija. Lankytinos vietos  Koplyčia naudojama Lepšių kaimo kraštiečių bendruomenės susibūrimų, švenčių metu.Į tėviškės kraštą ‒ minčių ir darbų takais sakiubca.lt 2010-12-18Tradiciškai renkasi savo kaime drg.lt 2017-09-19

Pastatyta 1797 m. Yra regioninės reikšmės sakralinis paminklas, 2014 m. įtrauktas į Kultūros vertybių registrą. 

 Istorija 

Koplyčia minima XIX a. bažnytiniuose dokumentuose. 1829 m. rašte minima, kad čia vyksta pamaldos ir Apaštalų Sosto leidimu švenčiami šv. Martyno atlaidai. 1832 m. sudarytame Lukšių parapijos koplyčių sąraše paminėta, kad Šilgalių kapinėse yra 1792 m. parapijiečių statyta, jų išlaikoma koplyčia. Titulo ji neturinti, vadinama tiesiog Šilgalių koplyčia. Joje tuo laiku būta vieno altoriaus, matyt su šv. Martyno atvaizdu (šio šventojo altorius XIX a. buvo ir Lukšių bažnyčioje). 

1875 m. koplyčia apibūdinta išsamiau: statyta iš medžio, kvadrato formos, 11,5 pėdų ilgio, 9,5 pėdų pločio, 4,5 pėdų aukščio, šiaudų stogu. Joje buvo vienerios durys, du langai. Lubos ir grindys buvusios lentinės. Pridurta, kad pastato būklė prasta. Ir XIX a. pabaigoje, ir 1968 m. koplyčią dengė malksnų stogas. Iki XIX a. pabaigos stogo kraigo vidurį puošė grakštus šalmu užbaigtas bokštelis. Virš jo, ir koplyčios bei zakristijos stogų galuose kilo liaunos profiliuotos medinės smailės su kryželiais. 

Sovietmečiu kapinaitės su jame stovėjusia koplyčia buvo apleistos, apaugusios krūmokšniais. Atgimimo pradžioje kapinių teritorija vietos bendruomenės pastangomis, iš savų ir suaukotų lėšų buvo sutvarkyta. Koplyčios pastate atlikti būtiniausi remonto darbai (pakelti nuo žemės apatiniai sienojai, užlopytas stogas, atnaujintas altorius), užtverta kapinių tvora. Nuo tada prasidėjo kasmetiniai kraštiečių susitikimai: šv. Mišios koplyčioje, tarpusavio bendravimas ‒ Zyplių dvare. Reikėjo pasirūpinti prikeltos koplyčios teisine apsauga, tolesniu išlikimu. To pasiekta 2014 m., ją įtraukiant Į Kultūros vertybių registrą. Koplyčia tapo oficialiai naudojama religinių švenčių metu, čia šv. Mišių laikyti važiavo Lukšių parapijos klebonas. Tradiciniu tapo kasmetinis renginys „Mažasis atlaidas“. 

2016 m. Lukšių seniūno Vido Cikanos iniciatyva buvo pastatytas varpinės bokštelis koplyčios stogo kraigo vidury. 2017 m. kraštiečių susitikimo išvakarėse pakabintas senasis varpas, iki tol saugotas parapijiečių nuo vagių. 

2018 m. duomenimis,Kur gimėm, kur augom, kur žemė šventa sakiubca.lt 2018-12-15 koplyčioje retsykiais buvo aukojamos Šv. Mišios, taip pat suteikiamas Krikšto sakramentas. Šalia esančiose senosiose kapinaitėse vėl leidžiama laidoti.

2022 m., suderinus su paveldosaugininkais bei remiantis sena koplyčios nuotrauka, buvo perdengtas jos stogas, atstatytos buvusios smailės su kalvio pagamintais kryžiais. Stogui panaudoti iš liepos išpjauti gontai, pakloti trimis sluoksniais. Palikti autentiškai sujungti stogo grebėstai.„Mažasis atlaidas“ vėl sukvietė kraštiečius drg.lt 2022-08-29

 Architektūra 

Statinys kompaktinio stačiakampio plano su trikampe apside ir zakristija vakariniame fasade. Stogas dengtas malksnomis. Įrengtas altorius su kiaurapjūviais mediniais augalinių motyvų drožiniais, mensa, retabulas. Sienų apdaila – augalinių motyvų polichrominė tapyba.

 Šaltiniai 

 Nuorodos 

 Lukšių Šv. Juozapo parapijos Šilgalių koplyčios Mažasis Atlaidas, 2024 m.
Kategorija:Šakių rajono koplyčios